stanford-oval/wikipedia huggingface dataset:
Maasait
Ikäluokkajärjestelmä > Klaanit

Maasaikylät ovat pyöreitä. Kylän keskellä on suuri karja-aitaus, sen ympärillä kehällä sijaitsevat asumukset, ja asumusten ulkopuolella on vielä toinen aita suojaamassa pedoilta ja tunkeutujilta. Perheellä on oma majakokonaisuus, joka jakautuu oikean- ja vasemmanpuoleiseen ryhmään. Samalla puolella asuvat ovat keskenään läheisempiä. Koska miehellä voi olla useita vaimoja, majat on jaettu niin, että nuorimmat ovat lähimpänä sisäänkäyntiä. Myös koko yhteisö jakautuu useaan klaaniin, jotka jakautuvat vielä kahteen klaaniryhmään, oikeaan ja vasempaan. Tämä oikea ja vasen -ajatus on peräisin vanhasta tarusta, jossa ihmiset asuivat oikealla ja vasemmalla. Nykyiset ihmiset siis periytyvät heistä ja ovat myös oikealla tai vasemmalla puolella. Myös oikealla ja vasemmalla klaanilla on omat värit. Oikea on musta ja vasen punainen. Saman alaklaanin jäsenet eivät saa avioitua keskenään, ja samassa perheessä onkin monen eri alaklaanin jäseniä, mikä lisää koko yhteisön yhteenkuuluvuutta.
Ruokakulttuuri

Vaikka maasait ovat paimentolaiskansaa, he syövät harvoin naudan tai villieläinten lihaa. Sen sijaan he kasvattavat ravinnoksi vuohia ja lampaita. Normaaliin ruokavalioon kuuluvat lehmänmaidosta ja verestä tehty ravitseva juoma ja juhlapäivinä liha. Maasait juovat myös eläimen rasvan ja veden sekoitusta sekä eräänlaista teetä. Karjan mukana vaeltamisen vaikeuduttua sen rinnalle on nykyisin tullut myös pienimuotoista maanviljelyä. Tyypillisiä viljelyskasveja ovat viljat, lähinnä maissi, mutta jotkut viljelevät myös hedelmiä tai ostavat ruokansa marketeista. Koska maasait suhtautuvat myönteisesti villieläimiin, myös petoeläimiin, heitä on siirretty yhä enemmän villieläinpuistoihin matkailijoiden keskelle. Myönteisen suhtautumisen syynä on petoeläinten ja muiden villieläinten myönteinen vaikutus laitumiin. Metsästystä ei juuri harrasteta, sillä metsästetyn ravinnon ja karjan syöminen koetaan samaksi kuin länsimaissa lemmikkieläimen syöminen. Villieläimiä ja lehmiä tapetaan vain äärimmäisen nälänhädän uhatessa. Perheet kasvattavat syötäväksi lähinnä lampaita tai vuohia. Jos nauta joskus teurastetaan, se hyödynnetään kaikilta osin moniin eri tarkoituksiin.lähde?
Kalaa maasait eivät pyydä tai syö. Eräät karjansa menettäneet ja maaviljelijöiksi ryhtyneet ovat aloittaneet kalan syönnin, mutta karjaa omistavat maasait suhtautuvat heihin pilkallisesti.
Tulevaisuus

Maasaikulttuuri on viime aikoina yhä enemmän joutunut muiden kulttuurien, lähinnä läntisen markkinatalouden, syrjäyttämäksi. Maasait pyrkivät kuitenkin säilyttämään vanhat elintapansa, vaikka yhä useampi on siirtynyt paimentolaisuudesta maanviljelyyn tai käy päivätöissä ja ostaa ruokansa marketeista. Osa on myös perustanut uudenlaisia matkailukyliä. Maasait tunnetaan laajasti ympäri maailmaa. Heitä ovat tuoneet julkisuuteen lukuisat valokuvaajat, muun muassa saksalainen valokuvaaja ja elokuvaohjaaja Leni Riefenstahl. Julkisuuden myötä myös länsimaissa on herännyt auttamishalu ja maasaijohtajia on yritetty auttaa ”ulkopuolelta” muun muassa edistämään perinteiden säilyttämisen ja kaikkien kouluttamisen välistä tasapainoa.
Kuuluisia maasaiheimolaisia

Vaikka maasaiheimo ei olekaan yhtä tunnettu huippujuoksijoistaan kuin kalenjin-heimo, myös maasait ovat menestyneet kansainvälisillä juoksuradoilla, erityisesti 800 metrin juoksussa.
Tunnettuja maasaijuoksijoita ovat:
Koncellahin perhe: Billy, Patrick, Yossef ja Felix Martine Konchellah
David Rudisha
William Yiampoy
Stephen Ole Marai
Aiheesta muualla > Internetissä

Kuvia tai muita tiedostoja aiheesta Maasait Wikimedia Commonsissa
Maasaijärjestön sivut (englanniksi)
Maasaijärjestön kotisivut (englanniksi)
Taksvärkki ry:n lyhyt esittely maasaista (Arkistoitu – Internet Archive)
Laleyio, maasaisivusto (Wayback web archive) (englanniksi)
Aiheesta muualla > Kirjallisuutta

Hofmann, Corinne: Valkoinen masai.  ((Die weisse Massai, 1998.) Suomentanut Liisa Paakkanen)  Helsinki:  WSOY, 2000.  ISBN 951-0-24813-4
Tepilit Ole Saitoti, Maasai, 1990, ISBN 0-8109-8099-1
Kenian kielikartta. Maasaiden alueet Tansanian rajalla on merkitty vaaleanpunaisella.
Maasaiheimon mies
Maasaitanssi
Maasaityttöjä
Lehmänlannasta ja oksista tehty maja.
Maasaiden torikauppaa Tansaniassa.
Nuori maasaimies.
Maasainaisia ja -tyttöjä.
Ilmakuva maasaikylästä.
RDS-9

RDS-9 (ven. РДС-9, Reaktivnyi Dvigatel Spetsialnyi) oli Neuvostoliiton taktinen 10–40 kT:n tehon omaava ydinase, joka otettiin käyttöön vuosina 1957–1958. Sen ensitesti Semeissä epäonnistui, mutta Novaja Zemljalla vuotta myöhempi 4,8 kilotonnin ydinkoe onnistui. Kaksi S-luokan sukellusvenettä upposi ja yksi vaurioitui vakavasti.
Edeltävä RDS-5 ei ollut saanut KB-11:ssa kehitettyä miniatyrisoitua ydinasetta laivaston hyväksymälle tasolle. Sen odotettu tai oletettu tehoarvo oli ollut noin -30%.
RDS-9 oli Neuvostoliiton ensimmäinen aktiivikäyttöön otettu ydinräjähde, jonka saattoi asentaa 553 millimetrin torpedoon. Kehittely ja testaus toteutettiin vuosina 1954–1955, minkä jälkeen 10 kilotonnin T-5-torpedo hyväksyttiin palveluskäyttöön.
Käännös suomeksi
HC 05 Banská Bystrica

| HC 05 Banská Bystrica |
| --- | --- |

Perustettu:  2005
Kaupunki:  Banská Bystrica
Kotiareena:  Tipsport Arena
– kapasiteetti:  3 016
Sarjataso:   Tipos Extraliga
Värit:                
Toimitusjohtaja:   Ľuboš Pisár
Puheenjohtaja:   Vladimír Tropp
Päävalmentaja:   Vladimír Országh
Mestaruudet:  3 (2017, 2018, 2019)
Hopeaa:  2 (2015, 2016)
Infobox OKVirheellinen NIMI-arvo: 
HC 05 Banská Bystrica on slovakialainen jääkiekkoseura, joka pelaa Tipos Extraligassa. Joukkue perustettiin vuonna 2005 kun SaHK Iskra Banská Bystrica lopetti toimintansa.
Joukkue kaudella 2024–2025

| Maalivahdit |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 29 |  | Matej Gajan | R | 2025 | Banská Bystrica, Slovakia |
| 88 |  | Eugen Rabčan | L | 2025+1 | Levoča, Slovakia |
|   |  | Zachary Émond | L | 2025 | St-Cyprien, Québec, Kanada |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 4 |  | Gabriel Chicoine | L | 2025 | St-Dominique, Québec, Kanada |
| 6 |  | Boris Žabka | L | 2025 | Bratislava, Slovakia |
| 24 |  | Reece Scarlett (A) | R | 2025 | Edmonton, Alberta, Kanada |
| 54 |  | Boris Česánek | L | 2026 | Kežmarok, Slovakia |
| 65 |  | Martin Bučko | R | Laina | Martin, Slovakia |
| 72 |  | Lukáš Kozák | L | 2026 | Martin, Tšekkoslovakia |
| 75 |  | Christián Michalčin | R | 2026 | Košice, Slovakia |
| 84 |  | Vojtech Zeleňák (A) | L | 2026 | Košice, Slovakia |
|   |  | Kristián Meszároš | L | 2025 | Považská Bystrica, Slovakia |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 7 |  | Simon Kalousek | R | KH | 2025 | Liptovský Mikuláš, Slovakia |
| 8 |  | Collin Adams | L | VLH | 2025 | Brighton, Michigan, Yhdysvallat |
| 9 |  | Roman Faith | L | VLH | 2026 | Košice, Slovakia |
| 18 |  | Andrej Bires | R | VLH / KH | 2025 | Banská Bystrica, Slovakia |
| 19 |  | Alex-Olivier Voyer | R | OLH | 2025 | Sherbrooke, Québec, Kanada |
| 21 |  | Tomáš Matoušek (A) | L | VLH | 2025 | Banská Bystrica, Tšekkoslovakia |
| 22 |  | Dávid Šoltés | R | LH | 2027 | Košice, Slovakia |
| 23 |  | Lukáš Tomka | L | H | Juniori |  |
| 28 |  | Andrej Kukuča | R | KH / OLH | 2026 | Trenčín, Slovakia |
| 40 |  | Rastislav Gašpar | R | OLH | 2025 | Banská Bystrica, Slovakia |
| 44 |  | Ján Petriska | R | OLH | 2025 | Bojnice, Slovakia |
| 67 |  | Matthew Wedman | L | KH / VLH | 2025 | Edmonton, Alberta, Kanada |
| 80 |  | Michal Čunderlík | L | H | Juniori |  |
| 81 |  | Michal Jasenec | L | OLH | 2025 | Bratislava, Slovakia |
| 83 |  | Marek Jedliček | L | H | Juniori | Banská Bystrica, Slovakia |
| 87 |  | Oleksii Miklukha | R | KH | 2025 | Białystok, Puola |
| 91 |  | Matthew Boucher | L | VLH | 2025 | Los Angeles, Kalifornia, Yhdysvallat |
| 92 |  | Adrián Valigura | L | LH | 2025 | Poprad, Slovakia |
| 94 |  | Alex Výhonský (C) | L | OLH / KH | 2025 | Košice, Slovakia |
| 98 |  | Carter Turnbull | R | KH | 2025 | Nanaimo, Brittiläinen Kolumbia, Kanada |
Joukkue kaudella 2024–2025 > Valmennus & Joukkueenjohto

Päävalmentaja: Vladimír Országh
Apuvalmentaja: Ivan Majeský
Maalivahtivalmentaja: Jakub Dohnal
Videovalmentaja: Tomáš Longauer
Fysiikkavalmentaja: Juraj Moravčík
Taitovalmentaja: Branislav Bendík
Huoltopäällikkö: Marek Giertl
Puheenjohtaja: Vladimír Tropp
Toimitusjohtaja: Ľuboš Pisár
Joukkueenjohtaja: Marek Škamla
Lähde: EliteProspects
NHL-pelaajat

| 0 | 1 | 2 |
| --- | --- | --- |
|   Akim Aliu   Jason Bacashihua   Peter Budaj   Jozef Čierny   Colby Cohen   Mike Danton   Colton Gillies  |   Tanner Glass   Michal Handzuš   Nathan Lawson   Ivan Majeský   Vladimír Mihálik   Zdeněk Nedvěd   Vladimír Országh  |   Theo Peckham   Eric Selleck   Clayton Stoner   Tomáš Surový   Dana Tyrell   Ty Wishart   Richard Zedník  |
Maisemanhoito

Sähköpylväitä ja sähköjohtoja poistetaan Dorsetissa Hartlandin nummelta, jotta maisema muistuttaisi enemmän alkuperäisiä Thomas Hardyn romaanien näkymiä.
Maisemanhoitoa kulotuksella Sequoian kansallispuistossa.
Maisemanhoitoa lampaiden avulla Saksassa.
Maisemanhoito tarkoittaa toimenpiteitä, joilla pidetään yllä, entistetään tai uusitaan ihmisen elinympäristön esteettisiä näkökohtia. Maiseman hoidossa pyritään sopeuttamaan ympäristön uudet ominaisuudet vanhoihin, perinteikkäisiin ja historiallisesti merkittäviin maiseman ominaisuuksiin. Näihin asioihin kuuluu myös historiallisesti merkittävien rakennusten vaaliminen. Myös luonnonsuojelun kannalta arvokkaiden luonnonsuojelualueiden hoito kuuluu maisemanhoitoon. Nämä luonnonsuojelualueet on saatettu perustaa ympäristöministeriön tai Ely-keskusten toimesta. Joskus kulttuurimaisemaan liittyvät ihmiskunnan tarpeet ja luonnonmaiseman arvot ovat ristiriidassa keskenään ja tämä seikka on haaste maisemansuojelussa. Tällaiset ristiriidat ovat aiheuttaneet maanomistajien ja luonnonsuojelijoiden välille eripuraa. Monet maisemanhoitohankkeet ovat lähteneet paikallisten ihmisten toivomuksista.
Maisemanhoito metsissä ja maaseudulla

Maisemanhoitoa tehdään muun muassa kaupunkien ulkoilualueilla ja kuntien ja valtion retkeilyalueilla pusikoita raivaamalla, poistamalla kuolleita puita tai esimerkiksi pähkinäpensaslehdoissa tukahduttavia kuusia. Maisemaa voidaan myös avata, kun puut ja pensaat estävät näkyvyyttä vesistölle, pellolle tai muulle kiinnostavalle nähtävyydelle. Myös hakkuutähteiden keräys ja poiskuljetus edistää maisemanhoitoa. Lisäksi metsäympäristön hoidossa on otettava huomioon kullakin alueella vallitsevat puiden kasvuolosuhteet. Maaseutumaiseman hoidon kannalta on olennaista, että maatalouden tuotantotoimenpiteet pyritään tekemään kestävän kehityksen mukaisiksi. Maaseutumaisemassa ovat olennaisena osana vesistöt.
Maisemanhoito kulttuurimaisemassa

Maisemanhoitoa on tehty esimerkiksi suojelualueilla kunnostamalla siellä olevia vanhoja tiloja rakennuksineen ja niiden pihapiirejä ja viljelyksiä. Näin on haluttu säilyttää nähtävyytenä perinteistä rakennustyyliä ja viljelymaisemaa eri elementteineen. Maisemanhoito on myös niittyjen ylläpito, kun niityt ovat katoamassa Suomesta perinteisen maatalouden muuttuessa. Sen takia monia niittyjä hoidetaan erikoistoimenpitein ja myös siksi, että niittyjen runsas kasvi- ja perhoslajisto säilyisi. Rakennetun ympäristön maisemanhoitoa suunniteltaessa on otettava huomioon rakennusten menneisyys sekä niiden mahdolliset kunnostustoimenpiteiden tarpeet. Maisemanhoidossa huomioitavia kohteita ovat myös muinaisjäännökset ja muut arkeologisesti merkittävät kohteet.
Luettelo vuonna 2008 kuolleista henkilöistä

Tämä on luettelo vuonna 2008 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Mahasaivartajat

| Mahasaivartajat |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Alaluokka::  Siipikantaiset Pterygota
Ylälahko::  Uussiipiset Neoptera
Lahko::  Kaksisiipiset Diptera
Alalahko::  Kärpäset Brachycera
Osalahko::  Muscomorpha
Heimo::  Kiiliäiset Oestridae
Suku::  Mahasaivartajat Gasterophilus  Leach, 1817
Infobox OKNimi-testi OK: 
Mahasaivartajat (Gasterophilus) ovat kiiliäisten heimoon (Oestridae) kuuluva hyönteissuku, jonka toukka elää loisena muun muassa hevosen, aasin, muulin, seepran ja elefantin ruoansulatuskanavassa. Mahasaivartajan toukkaa kutsutaan käpymadoksi.
Elämänkierto

Mahasaivartajan elämänkierto munasta aikuiseksi mahasaivartajaksi kestää noin vuoden. Isäntäeläin saa käpymatotartunnan, kun aikuinen mahasaivartaja munii munansa isäntäeläimen karvapeitteeseen. Muutamassa päivässä munista kuoriutuu toukkia, jotka aiheuttavat eläimelle kutinaa, ja kutinan seurauksena eläin nuolee karvapeitettä saaden toukkia suuhunsa. Munimiskohta karvapeitteessä vaihtelee mahasaivartajalajista riippuen.
Suussa mahasaivartajan toukat tunkeutuvat suun limakalvoon ja kulkeutuvat kohti mahalaukkua. Käpymadot talvehtivat eläimen ruoansulatuskanavassa limakalvoon kiinnittyneinä käyttäen ravintonaan rikkomastaan limakalvosta tihkuvaa kudosnestettä. 10–12 kuukauden jälkeen toukat irrottautuvat limakalvosta ja kulkeutuvat ulosteiden mukana ulos isäntäeläimen elimistöstä. Ympäristöön päästyään toukat koteloituvat 3–5 viikoksi, jonka jälkeen koteloista kuoriutuu aikuisia mahasaivartajia ja elämänkierto voi alkaa uudelleen.
Anatomia

Aikuisella mahasaivartajalla ei ole suuosia, koska se ei syö lainkaan ja elää vain muutaman päivän tarkoituksenaan tuottaa munia. Naaraan erottaa uroksesta siitä, että naaraan takaruumiis kaartuu kohti keskiruumista.
Käpymadot ovat kellertäviä, 11 jaokkeesta muodostuneita toukkia, joiden etupäässä sijaitsevat niiden suuosat ja tarttumiseen tarkoitetut koukut. Jokaisessa jaokkeessa on kitiinipiikkirivi, ja eri mahasaivartajalajeja voidaan tunnistaa toukkien kitiinipiikkirivien rakenteen perusteella.
Sukuun kuuluvia lajeja

Gasterophilus haemorrhoidalis
Gasterophilus inermis
Hevosensuolisaivartaja (Gasterophilus intestinalis)
Gasterophilus nasalis
Gasterophilus nigricornis
Gasterophilus pecorum
Aiheesta muualla

ITIS: Gasterophilus (englanniksi)
UniProt, taxonomy: Gasterophilus (horse bot flies) (englanniksi)
| --- | --- |
Taksonitunnisteet:  Wikidata: Q13553844  Wikispecies: Gasterophilus  ADW: Gasterophilus  AFD: Gasterophilus  BioLib: 122304  BOLD: 6505  BugGuide: 180700  EoL: 80045  EPPO: 1GASEG  Fauna Europaea: 140924  Fauna Europaea (new): 1cd8c2e7-e91d-4c84-83b2-5d73dc70cd0d  GBIF: 1587208  iNaturalist: 376429  IRMNG: 1091340  ITIS: 151777  NBN: NBNSYS0000133320  NCBI: 84524  NZOR: 9b8b5024-0ade-47f7-b63b-52a6b8831fc4  Open Tree of Life: 88110  Paleobiology Database: 139448
Naguib Mahfouz

| Naguib Mahfouz> Nağīb Maḥfūẓ |
| --- | --- |
 Nağīb Maḥfūẓ
Henkilötiedot
Syntynyt: 11. joulukuuta 1911 Kairo, Egypti
Kuollut: 30. elokuuta 2006 (94 vuotta) Kairo, Egypti
Kansalaisuus:  Egypti
Ammatti:  kirjailija
Kirjailija
Tuotannon kieli: arabia
Pääteokset:  ’Awlād Ḥāratnā
Palkinnot
 Nobelin kirjallisuuspalkinto 1988 
Aiheesta muualla
Löydä lisää kirjailijoitaKirjallisuuden teemasivulta
Naguib Mahfouz (arab. نجيب محفوظ‎, Naġīb Maḥfūẓ; 11. joulukuuta 1911 Kairo – 30. elokuuta 2006 Kairo) oli egyptiläinen kirjailija. Mahfouz sai Nobelin kirjallisuuspalkinnon vuonna 1988. Hän toimi muun muassa Egyptin valtion elokuvasäätiön ja kulttuuriministeriön palveluksessa.
Elämänvaiheet

Mahfouz eli koko ikänsä Kairossa. Hän syntyi virkamiesperheeseen ja ryhtyi koulunkäynnin jälkeen opiskelemaan filosofiaa Kairon arabialaisessa yliopistossa. Häntä kiinnostivat maailmankatsomukselliset asiat, ja jo ensimmäisenä opiskeluvuotenaan hän julkaisi ideologioita koskevan esseen. Hän suoritti loppututkinnon vuonna 1934 ja luki sen jälkeen järjestelmällisesti eurooppalaisia kirjallisuuden klassikoita. Toimeentulonsa hän sai aluksi yliopiston sihteerin työllä. Suuren osan tuotannostaan hän kirjoitti virkatyönsä ohessa.
Tuotanto

Mahfouz julkaisi yli 30 romaania sekä näytelmiä, novelleja, esseitä ja lehtiartikkeleja. Suuri nimi hänestä tuli vuosina 1956–1957 kirjoitetun Kairo-trilogian ansiosta. Kotimaassaan hän tuli tunnetuksi jo vuoden 1944 teoksella Kifāh Tība (Taistelu Thebasta).
Mahfouzin teoksiin kuuluu Awlad Haretna (arab. أولاد حارتنا‎, ’Awlād Ḥāratnā, joka on käännetty englanniksi nimillä Children of Gebelawi ja Children of the Alley) vuodelta 1959. Se ilmestyi aluksi jatkokertomuksena lehdissä ja kertoo vertauskuvallisesti yksijumalaisten uskontojen synnystä. Uskonoppineet estivät teoksen julkaisemisen romaanina ja Mahfouz joutui murhayrityksen kohteeksi. Kirjassa kerrotaan Adam-isän ja kolmen pojan (Mooses, Jeesus ja Muhammad) tarinat. Teos julkaistiin kirjana Beirutissa 1967.
Mahfouz kirjoitti myös suuren määrän elokuvakäsikirjoituksia ja toistakymmentä novellikokoelmaa.
Näkemyksiä

Mahfouz käsitteli alkuvuosien teoksissaan uskonnollis-filosofisia teemoja. Awlād Ḥāratnā -teoksessaan hän kuvaa tieteen aiheuttamaa Jumalan kuolemaa, mutta jää pohtimaan, tulisiko Jumala sittenkin herättää henkiin. Myöhemmissä romaaneissa on usein kyse keskiluokkaisten ihmisten vieraantumisesta. Myös egyptiläisyyden olemus ja yhteiskuntakriittisyys olivat hänen kiinnostuksensa kohteina.
Mahfouz tuki Egyptin presidentin Anwar Sadatin Israelin kanssa vuonna 1978 solmimaa Camp Davidin rauhansopimusta. Sen takia häntä boikotoidaan monissa arabimaissa.
Suomennetut teokset

Miramar.  ((Miramar, 1967.) Suomentaneet Pekka Suni ja Mustafa Shikeben. Keltainen kirjasto 228)  Tammi, 1989.  ISBN 951-30-9058-2
Midaqq-kuja.  ((Zuqaqu-l-Midaqq, 1947.) Suomentaneet Pekka Suni ja Mustafa Shikeben. Keltainen kirjasto 243)  Tammi, 1990.  ISBN 951-30-9060-4
Kairo-trilogia:
Palatsikatu: Kairo-trilogia 1. Suomentanut Pekka Suni. Keltainen kirjasto, 261. Tammi, 1992. ISBN 951-30-9059-0
Intohimon palatsi: Kairo-trilogia 2. Suomentanut Pekka Suni. Keltainen kirjasto, 279. Tammi, 1995. ISBN 951-31-0094-4
Sokerikuja: Kairo-trilogia 3. Suomentanut Pekka Suni. Keltainen kirjasto, 289. Tammi, 1996. ISBN 951-31-0095-2
Madinat al-Zahra

Al-madinah Azahara: Abd al-Rahman III:n vastaanottosali.
Jafarin huoneen talo
"Ylempi basilikamainen sali" eli  "Dar al-Jund", mahdollisesti hallintoa varten.
Pórtico de Medina Azahara.
Madinat al-Zahra arab.: المدينهُ الزهراء, Medina Azahara, jonka nimi tarkoittaa "loistavaa kaupunkia", "kaunista kaupunkia" tai "Zahran kaupunkia", on maurien rakentama keskiaikainen palatsikaupunki, josta nykyään on jäljellä valtavat rauniot. Kaupungin rakennutti Abd ar-Rahman III, Córdoban umaijadikalifi vuosina 924–961 Córdoban kaupungin laitamille. Se oli keskiaikainen arabimuslimien kaupunki ja al-Andalusin de facto -pääkaupunki, sillä sen muurien sisällä toimi valtion hallitus ja muut hallintoelimet. Kaupungissa oli muun muassa seremoniallisia vastaanottosaleja, moskeijoita, hallinnon virkahuoneita, puutarhoja, rahapaja, pajoja, parakki, asuintaloja ja kylpylöitä. Vesi tuli kaupunkiin akvedukteilla.
Kaupunki rakennettiin pääasiassa poliittis-ideologisista syistä, sillä kalifin arvo vaati, kuten idän kalifaateissa, hänen valtaansa symboloivan uuden kaupungin perustamista. Ennen kaikkea se demonstroi Abd ar-Rahman III:n ylemmyyttä suurimpiin kilpailijoihinsa, Ifriqiyan fatimideihin. Tarinan mukaan se rakennettiin kunnianosoituksena kalifin suosikille, al-Zahralle.
Rakennuskompleksia laajennettiin Abd ar-Rahman III:n pojan al-Hakam II:n hallituskauden aikana (noin 961–976), mutta hänen kuolemansa jälkeen kalifin pääasunto siirtyi pois Madinat al-Zahrasta. Vuonna 1010 se ryöstettiin sisällissodassa. Sen jälkeen se hylättiin, ja rakennusmateriaalia käytettiin uudestaan muualla. Raunioilla aloitettiin arkeologiset kaivaukset 1910-luvulla. Sen 112 hehtaarin pinta-alasta vain noin 10 prosenttia on tutkittu ja entistetty. Restauroituun alueeseen sisältyy kaupungin keskus, jossa on "kaksi kalifin asuintaloa niihin liittyvine kylpyläkomplekseineen, kaksi ylhäisön asuntoa, ja palvelijoiden kortteli [...] palatsin vartijoihin yhdistettyjä tiloja; joitain hallinnon rakennuksia [...] vastaanottosalin hallitsema suurenmoinen oikeusrakennus [...] valtavat puutarhat, ja juuri sen alueen ulkopuolella oleva moskeija".
Alueen reunalle on rakennettu uusi, matala ja suurimmaksi osaksi maanalainen museo, sillä sen haluttiin haittaavan mahdollisimman vähän näköalaa raunioilta, joskin uudet rakennukset ovat siihen jo vaikuttaneet.
Madinat al-Zahran ympäristö

Madinat al-Zahra sijaitsee Córdobasta 13 kilometriä länteen, Sierra Morenan edustalla olevilla kukkuloilla. Kaupunki on rakennettu pohjois-etelä-suuntaan Jabal al-Arusin rinteille, ja se antaa Guadalquivir-joen laaksoon. Madinat al-Zahraa on nimitetty myös keskiajan Versailles'ksi. Sijaintipaikan valintaan vaikutti maaston muoto, joka mahdollisti hierarkkisen rakennustavan, niin että kaupunkia ja sitä ympäröiviä tasankoja hallitsi sen linnoitus, alcázar. Siellä oli myös kalkkikivilouhos, joka perustettiin lähinnä kaupungin rakentamista varten, joskin rakentamiseen käytettiin kiviä 50 kilometrin säteeltä.lähde?
Sijainnin topografia oli merkittävä tekijä kaupungin muodon kannalta. Madinat al-Zahran rakentamisessa käytettiin hyväksi epätasaista maastoa siten, että palatsikaupunki on rakennettu kolmelle tasolle. Kaupunki rakennettiin suorakaiteen muotoiseksi, poiketen muslimien kaupungeille tyypillisestä labyrinttimaisesta ja kaoottisesta järjestyksestä. Se on pinta-alaltaan 112 hehtaaria: 1 500 metriä itä-länsi-suunnassa ja noin 750 metriä pohjois-etelä-suunnassa. Pohjoissivu on hieman rosoinen hankalan maaston vuoksi.lähde?
Kaupungin sijainti Sierra Morenan esivuoristossa mahdollisti sellaisen kaupungin suunnittelun, jossa rakennusten sijainti ja muoto ilmensi niiden roolia ympäristössään. Palatsi rakennettiin ylemmäksi, ja sen rakennukset porrastettiin vuoren rinteeseen ilmaisemaan sen erinomaisuutta alapuolisen tasangon kyläkaupunkeihin ja Aljaman moskeijaan nähden. Palatsista alaspäin rinteessä sijaitsivat ensin kalifin asuinalue, jonka jälkeen tulee virkamiesalue, johon kuuluvat visiirien talot, vartiotupa, hallinnon virkahuoneet ja puutarhat. Seuraavaksi on varsinainen kaupunki asuintaloineen ja käsityöläisten alueineen. Siellä sijaitsi suuri moskeija, ja sitä ympäröimään oli rakennettu muuri erottamaan aluetta palatsikompleksista. Arkeologiset tutkimukset ovat paljastaneet, että kaupungissa oli paljon rakentamatonta maata, jonka tarkoituksena oli pitää linnoituksen koko eteläinen sivu tyhjänä yksityisyyden turvaamiseksi ja idyllisen, avoimen maaseutunäkymän säilyttämiseksi. Alimmalla tasolla rakennuksia on vain kahdessa leveässä juovassa:selvennä läntinen, joka on rakennettu kaupunkimaisen nelikulmaiseksi, ja itäinen, jonka rakennuksissa on noudatettu väljempää rakennussuunnitelmaa.lähde?
Lähellä kaupunkia, mutta sen ulkopuolella, sijaitsi kaksi suurta kompleksia: suuren maatilan keskellä oleva suuri villa, joka myöhemmin annettiin valtiovarainministerille. Toinen, Turruñuelos, oli suuri neliskulmainen rakennus, kenties parakki.